Hyäne - Alemannische Wikipedia

# Hyäne

### Us der alemannische Wikipedia, der freie Dialäkt-Enzyklopedy

Hyäne
Tüpfelhyäne (Crocutua crocutua)
Systematik

Yberklasse: | Kifermüler (Gnathostomata)
Chlasse: | Sügitierer (Mammalia)
Underchlasse: | Plazentatierer (Eutheria)
Ornig: | Roubtierer (Carnivora)
Yberfamilie: | Katzenartigi (Feloidea)
Familie: | Hyäne

Wisseschaftlicher Namme
Hyaenidae
Underfamilie

- Eigetlichi Hyäne (Hyaeninae)
- Aerdvolf (Protelinae)

D Hyäne (lat. hyaena) isch e Roubtier wo süget und húre fäscht bísse ka. Hyäne sin gschíd. Wenn si jagend gân si ganz stratégisch for.

Ds Leittier ire Gruppe isch allig e Wíb; well die sin grösser und wilder wie d Kärle. Früener hepme gmeint Hyäne seien Zwitter; d Gslächtsorgán fo beide glíchen sig naemle râs.

Hyäne gíts z Afrike und z Asie. Ir Íszit hets ou z Oyrópe gebe.

Me unterschídet fier Arte:

- die gschäckete Hyäne
- die brúne Hyäne
- die tigerlete Hyäne
- där Ärdwolf

## [ändere] Die gschäcket Hyäne (Crocuta crocuta)

Däs isch die gröste Hyäne wos gít: guet anderhalb Mäter exklusif Schwanz. Si kunnt ufe Spitzegschwindigkeit fo füfesächzg km/h. Und si läbet inere Gruppe mit bis zo hundert Tier. D tschäcket (tüpflet) Hyäne ernärt sich houpsächle for Jagd, kan aber ou fo Kadáfer läbe.

## [ändere] Die brúne Hyäne (Parahyaena brunnea)

Die brúne Hyäne, ou Schabrackehyäne oder Strandwolf gheisse, isch e bitzle kleiner aswie die tschäckete Hyäne. Si lebet allei oder mit epár Gspane. Si frisst Kogge und lychte Büte. Ir Läbesrúm sin d Savanne und ou Wüestene.

## [ändere] Die tigerlete Hyäne (Hyaena hyaena)

Si wónen z Afrike und z Südwestasie und sin nu um wenig grösser wien en halbe Mäter. Nomál frässen si köggnis, well si kei guete Jäger sin. Wie ou d Schabrackehyäne sin se eher Einzelgängerisch.

## [ändere] De Ärdwolf (Proteles cristatus)

Der Ärdwolf, wie me seit, würd gad emâl achzg Sänti lang plus Schwanz. Er läbet im Oste und Süüde fo Afrika und frisst Insekte mit sínere Zunge. Er isch de einzige Ferträter fo där Underordnig Protelinae.

## [ändere] Hyäne im altalemannische Physiologos (11. jh.)

"Eîn tîer heizzit ígena. un íst uuílon uuíb uuîlon mân. unde durih daz ist ez uile unreine solihe uuarin di der erist crist petiton. un after diu abgot beginen. Daz bézêichenet di der neuuedir noh ungeloubige noh rehtegeloubige nesint. Von diu chat salomon. Dídir zuiualtic sint in irro herzin dîe sint ôuh zuiualtic in iro uuerchin." (S Wort ígena sprecht mer wie "ijena" uus.)

Vun "http://als.wikipedia.org../../../h/y/%C3%A4/Hy%C3%A4ne.html"

Kategori: Tiere

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- বাংলা
- Česky
- Dansk
- Deutsch
- English
- Esperanto
- Español
- فارسی
- Suomi
- Français
- Galego
- עברית
- Hrvatski
- Ido
- Italiano
- 日本語
- ქართული
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Русский
- Sicilianu
- Simple English
- Svenska
- Türkçe
- Tiếng Việt